Այս առիթով իմաստալից եւ սրտագրաւ յայտագիր մը պատրաստած էր հայկական բաժանմունքը: Յայտագրին հրաւիրուած էին աւարտական դասարանի մեծ հայրերն ու մեծ մայրերը: Իսկ անոնց թոռնիկներն ու թոռնուհիները, պատրաստած էին ձեռագիր ճաշակաւոր բացիկներ, ուր կային սրտաբուխ խօսքեր՝ իրենց սիրելի հիւրերուն (նէնէներուն եւ տէտէներուն) ուղղուած: Խօսք առին նաեւ վարժարանի տնօրէն Մ. Փրէթը եւ հայկական բաժանմունքէն պարոն Պ. Կիւլիւմեանը: Անոնք իրենց անձնական կեանքի մէջբերումներով տուին օրուան բարոյական պատգամը: Բարձրախօսի վերջին խօսնակներն էին մեր շատ յարգելի հիւրերը: Անոնք օրհնութեան խօսքեր արտայայտեցին ու բոլոր պատանիներուն մաղթեցին ընտանեկան սիրով լեցուն, յաջող եւ առողջ կեանք: